РЕПУБЛИКА СРБИЈА

НАРОДНА СКУПШТИНА

01 Број 06-2/168-20

26. новембар 2020. године

Б е о г р а д

**З А П И С Н И К**

**ЧЕТВРТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 24, 25. и 26. НОВЕМБРА 2020. ГОДИНЕ**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Народна скупштина је минутом ћутања одала почаст упокојеном Патријарху српском г. Иринеју.

Председник је, на основу службене евиденције о присутности народних посланика, констатовао да седници присуствују 152 народна посланика, а применом електронског система за гласање утврђено је да је у сали присутно 186 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Народне скупштине, Мирсад Хоџић, представник Посланичке групе УЈЕДИЊЕНА ДОЛИНА - СДА САНЏАКА - од министра пољопривреде, шумарства и водопривреде, од министра рударства и енергетике, од министра државне управе и локалне самоуправе и од министра културе и информисања, Драган Д. Марковић, председник Посланичке групе ЈЕДИНСТВЕНА СРБИЈА (ЈС), - од министра пољопривреде, шумарства и водопривреде, Небојша Бакарец, представник Посланичке групе „Александар Вучић - за нашу децу“, од министра унутрашњих послова и Тужилаштва за организовани криминал, Ђуро Перић, представник Посланичке групе ПУПС - „Три П“ - од министра финансија и Самира Ћосовић, представник Посланичке групе Социјалдемократска партија Србије - од министра грађевинарства, саобраћаја и инфраструктуре.

Председник је обавестио да је спречена да седници присуствује народни посланик Елвира Ковач.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Верољуб Арсић, Душан Бајатовић, Арђенд Бајрами, Надије Бећири, др Марко Богдановић, Славиша Булатовић, Никола Војиновић, Милимир Вујадиновић, Владимир Ђукановић, Владан Заграђанин, др Муамер Зукорлић, Крсто Јањушевић, доц. др Михаило Јокић, Братислав Југовић, Ана Караџић, Драгомир Карић, Нандор Киш, Јован Колунџија, Софија Максимовић, Жарко Мићин, Наташа Михаиловић-Вацић, Оливера Недељковић, Слађана Николић, Јован Палалић, Горан Пекарски, Милена Поповић, Марина Рагуш, Никола Радосављевић, Маријан Ристичевић, Весна Стјепановић, Миленка Субић, Иван Тасовац, Смиља Тишма, др Александра Томић, мр Славенко Унковић, проф. др Јахја Фехратовић, Петар Весовић, Љиљана Кузмановић-Вујаковић и Војислав Вујић.

Народна скупштина је, већином гласова, усвојила: Записник Друге седнице Другог редовног заседања Народне скупштине Републике Србије у 2020. години, одржане 10. и 12. новембра 2020. године (од 186 присутних народних посланика, 172 су гласала за, а 14 није гласало) и Записник Треће седнице Другог редовног заседања Народне скупштине Републике Србије у 2020. години, одржане 12. новембра 2020. године (од 189 присутних народних посланика, 176 је гласало за, а 13 није гласало).

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог Посланичке групе ЈЕДИНСТВЕНА СРБИЈА (ЈС) да се, по хитном поступку, стави на дневни ред Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 12. новембра 2020. године (од 191 присутног народног посланика, 179 је гласало за, а 12 није гласало), предлог Посланичке групе СПАС да се, по хитном поступку, стави на дневни ред Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 12. новембра 2020. године (од 191 присутног народног посланика, 178 је гласало за, а 13 није гласало), предлог председника Народне скупштине да се, по хитном поступку, стави на дневни ред Предлог одлуке о утврђивању састава Парламентарног одбора за стабилизацију и придруживање, који је поднео Народној скупштини 13. новембра 2020. године (од 191 присутног народног посланика, 180 је гласало за, а 11 није гласало) и предлог председника Народне скупштине да се, по хитном поступку, стави на дневни ред Предлог одлуке о утврђивању састава сталних делегација Народне скупштине Републике Србије у међународним парламентарним институцијама, који је поднео Народној скупштини 13. новембра 2020. године (од 191 присутног народног посланика, 182 су гласала за, а девет није гласало).

Председник је обавестио да је Влада, писаним путем, на основу члана 159. став 1. Пословника Народне скупштине, 20. новембра 2020. године, повукла из процедуре Предлог закона о давању гаранције Републике Србије у корист Банке Поштанске штедионице а.д. Београд, OTP banke Srbija a.d. Beograd и Vojvodjanske banke a.d. Novi Sad, по задужењу Јавног предузећа „Србијагас“ Нови Сад, по основу уговора о дугорочном кредиту за изградњу гасовода на територији Републике Србије од границе са Републиком Бугарском до границе са Мађарском и другим суседним земљама са Републиком Србијом кроз улагање у капитал акционарског друштва South stream Serbia AG, Zug, Швајцарска, а који је предложен да се разматра као 13. тачка предложеног дневног реда ове седнице.

Народна скупштина је, већином гласова (од 191 присутног народног посланика, 176 је гласало за, а 15 није гласало), прихватила предлог народног посланика др Александра Мартиновића да се обави:

**1. заједнички начелни претрес о:**

**- Предлогу закона о изменама и допунама Закона о пореском поступку и пореској администрацији,** који је поднела Влада (број 011-1695/20 од 6. новембра 2020. године);

**- Предлогу закона о изменама и допунама Закона о републичким административним таксама,** који је поднела Влада (број 011-1701/20 од 6. новембра 2020. године);

**- Предлогу закона о изменама и допунама Закона о порезима на имовину,** који је поднела Влада (број 011-1702/20 од 6. новембра 2020. године);

**- Предлогу закона о изменама и допуни Царинског закона**, који је поднела Влада (број 011-1703/20 од 6. новембра 2020. године) и

**- Предлогу закона о изменама и допунама Закона о царинској служби,** који је поднела Влада (број 011-1707/20 од 6. новембра 2020. године);

**2. заједнички начелни и јединствени претрес о:**

**- Предлогу закона о потврђивању Споразума о зајму (Пројекат „Хитан одговор Републике Србије на COVID-19“) између Републике Србије и Међународне банке за обнову и развој**, који је поднела Влада (број 011-1694/20 од 6. новембра 2020. године);

**- Предлогу закона о потврђивању Оквирног споразума о зајму LD 2053 (2020) између Банке за развој Савета Европе и Републике Србије за финансирање јавног сектора - подршка напорима Републике Србије на ублажавању пандемије COVID-19,** који је поднела Влада (број 011-1696/20 од 6. новембра 2020. године);

**- Предлогу закона о потврђивању Оквирног споразума о зајму LD 2025 (2019) између Банке за развој Савета Европе и Републике Србије за програмски зајам - Енергетскa ефикасност у зградама централне власти**, који је поднела Влада (број 011-1697/20 од 6. новембра 2020. године);

**- Предлогу закона о потврђивању Оквирног споразума о зајму LD 2026 (2019) између Банке за развој Савета Европе и Републике Србије за програмски зајам - Водоснабдевање и постројења за пречишћавање отпадних вода,** који је поднела Влада (број 011-1698/20 од 6. новембра 2020. године);

**- Предлогу закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Рехабилитација система даљинског грејања у Србији, фаза V“,** који је поднела Влада (број 011-1699/20 од 6. новембра 2020. године);

**- Предлогу закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Енергетска ефикасност у објектима јавне намене, фаза II“,** који је поднела Влада (број 011-1700/20 од 6. новембра 2020. године) и

**- Предлогу закона о изменама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ**, који је поднела Влада (број 011-1704/20 од 6. новембра 2020. године) и

**3. заједнички јединствени претрес о:**

**- Предлогу одлуке о престанку функције члана Фискалног савета,** који је поднео Одбор за финансије, републички буџет и контролу трошења јавних средстава (број 02-1579/20 од 28. октобра 2020. године);

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1597/20 од 29. октобра 2020. године);

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1686/20 од 5. новембра 2020. године);

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група ЈЕДИНСТВЕНА СРБИЈА (ЈС), (број 02-1757/20 од 12. новембра 2020. године);

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СПАС (број 02-1753/20 од 12. новембра 2020. године);

**- Предлогу одлуке о утврђивању састава Парламентарног одбора за стабилизацију и придруживање,** који је поднео председник Народне скупштине (број 02-1784/20 од 13. новембра 2020. године) и

**- Предлогу одлуке о утврђивању састава сталних делегација Народне скупштине Републике Србије у међународним парламентарним институцијама,** који је поднео председник Народне скупштине (број 02-1783/20 од 13. новембра 2020. године).

Народна скупштина је, већином гласова (од 193 присутна народна посланика, 181 је гласао за, а 12 није гласало), утврдила дневни ред Четврте седнице Другог редовног заседања Народне скупштине Републике Србије у 2020. години, у целини.

Народна скупштине је прихватила Предлог Одбора за уставна питања и законодавство, на основу члана 168. став 3. Пословника, да се по хитном поступку уврсти у дневни ред седнице тачка - Предлог одлуке о избору Повереника за заштиту равноправности, који је поднео Народној скупштини 23. новембра 2020. године (од 193 присутна народна посланика, 181 је гласао за, а 12 није гласало).

Тако утврђени дневни ред је следећи:

**1. Предлог закона о изменама и допунама Закона о пореском поступку и пореској администрацији**, који је поднела Влада (број 011-1695/20 од 6. новембра 2020. године);

**2. Предлог закона о изменама и допунама Закона о републичким административним таксама**, који је поднела Влада (број 011-1701/20 од 6. новембра 2020. године);

**3. Предлог закона о изменама и допунама Закона о порезима на имовину**, који је поднела Влада (број 011-1702/20 од 6. новембра 2020. године);

**4. Предлог закона о изменама и допуни Царинског закона**, који је поднела Влада (број 011-1703/20 од 6. новембра 2020. године);

**5. Предлог закона о изменама и допунама Закона о царинској служби**, који је поднела Влада (број 011-1707/20 од 6. новембра 2020. године);

**6. Предлог закона о потврђивању Споразума о зајму (Пројекат „Хитан одговор Републике Србије на COVID-19“) између Републике Србије и Међународне банке за обнову и развој,** који је поднела Влада (број 011-1694/20 од 6. новембра 2020. године);

**7. Предлог закона о потврђивању Оквирног споразума о зајму LD 2053 (2020) између Банке за развој Савета Европе и Републике Србије за финансирање јавног сектора - подршка напорима Републике Србије на ублажавању пандемије COVID-19,** који је поднела Влада (број 011-1696/20 од 6. новембра 2020. године);

**8. Предлог закона о потврђивању Оквирног споразума о зајму LD 2025 (2019) између Банке за развој Савета Европе и Републике Србије за програмски зајам - Енергетскa ефикасност у зградама централне власти**, који је поднела Влада (број 011-1697/20 од 6. новембра 2020. године);

**9. Предлог закона о потврђивању Оквирног споразума о зајму LD 2026 (2019) између Банке за развој Савета Европе и Републике Србије за програмски зајам - Водоснабдевање и постројења за пречишћавање отпадних вода,** који је поднела Влада (број 011-1698/20 од 6. новембра 2020. године);

**10. Предлог закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Рехабилитација система даљинског грејања у Србији, фаза V“,** који је поднела Влада (број 011-1699/20 од 6. новембра 2020. године);

**11. Предлог закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Енергетска ефикасност у објектима јавне намене, фаза II“,** који је поднела Влада (број 011-1700/20 од 6. новембра 2020. године);

**12. Предлог закона о изменама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ**, који је поднела Влада (број 011-1704/20 од 6. новембра 2020. године);

**13. Предлог одлуке о престанку функције члана Фискалног савета,** који је поднео Одбор за финансије, републички буџет и контролу трошења јавних средстава (број 02-1579/20 од 28. октобра 2020. године);

**14. Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1597/20 од 29. октобра 2020. године);

**15. Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1686/20 од 5. новембра 2020. године);

**16. Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група ЈЕДИНСТВЕНА СРБИЈА (ЈС), (број 02-1757/20 од 12. новембра 2020. године);

**17. Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група СПАС (број 02-1753/20 од 12. новембра 2020. године);

**18. Предлог одлуке о утврђивању састава Парламентарног одбора за стабилизацију и придруживање,** који је поднео председник Народне скупштине (број 02-1784/20 од 13. новембра 2020. године);

**19. Предлог одлуке о утврђивању састава сталних делегација Народне скупштине Републике Србије у међународним парламентарним институцијама,** који је поднео председник Народне скупштине (број 02-1783/20 од 13. новембра 2020. године) и

**20. Предлог одлуке о избору Повереника за заштиту равноправности**, који је поднео Одбор за уставна питања и законодавство (број 02-1867/20 од 23. новембра 2020. године).

Затим је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова и сагласно члану 90. став 1. Пословника, обавестио да су позвани да седници присуствују: Синиша Мали, министар финансија, Славица Савичић и Данијела Вазура, државни секретари у Министарству финансија, Снежана Карановић и др Драган Демировић, в.д. помоћника министра финансија, Милена Тадић и Љиљана Петровић, шефови одсека у Министарству финансија, Маријан Блешић, руководилац групе у Министарству финансија, Јелена Драгојловић, самостални саветник у Министарству финансија и Миланка Марковић, саветник у Министарству финансија.

Након тога је Народна скупштина прешла на **заједнички начелни претрес о предлозима закона из тачака од 1. до 5. дневног реда.**

Председник је, сагласно члану 157. став 2. Пословника, отворио заједнички начелни претрес о:

**- Предлогу закона о изменама и допунама Закона о пореском поступку и пореској администрацији,**

**- Предлогу закона о изменама и допунама Закона о републичким административним таксама,**

**- Предлогу закона о изменама и допунама Закона о порезима на имовину,**

**- Предлогу закона о изменама и допуни Царинског закона** и

**- Предлогу закона о изменама и допунама Закона о царинској служби.**

Народни посланик Снежана Пауновић указала је на повреду члана 27. Пословника, а објашњење је дао председник.

Уводно излагање о предлозима закона поднео је представник предлагача Синиша Мали, министар финансија.

У заједничком начелном претресу учествовали су народни посланици: Драган Д. Марковић, председник Посланичке групе ЈЕДИНСТВЕНА СРБИЈА (ЈС), Бранимир Јовановић, председник Посланичке групе Социјалдемократска партија Србије, Золтан Пек, представник Посланичке групе САВЕЗ ВОЈВОЂАНСКИХ МАЂАРА, Ана Чарапић, представник Посланичке групе „Александар Вучић - за нашу децу“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Самир Тандир, Сања Јефић Бранковић, Марија Јевђић, Невенка Костадинова, Мисала Праменковић (поводом чијег излагања се за реч јавио министар Синиша Мали) и Звонимир Стевић.

\*

\* \*

Народна скупштина је, сагласно члану 88. став 1. тачка 2. и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које су изабрани, народним посланицима Марији Лековић, Александру Шапићу и Александри Чамагић, даном подношења оставке.

Сагласно Закону о избору народних посланика, извршиће се попуњавање упражњених посланичких места у Народној скупштини.

\* \*

\*

У наставку заједничког начелног претреса учествовали су народни посланици: Ненад Филиповић, Дејан Кесар, Дубравка Краљ, Зоран Бојанић, Иван Рибаћ и Србислав Филиповић (након чега је председавајући, др Владимир Орлић, потпредседник Народне скупштине, одредио паузу у трајању од једног часа).

После паузе, седница је настављена у 15 часова и 20 минута.

У наставку заједничког начелног претреса учествовали су народни посланици: Ђорђе Тодоровић, Зоран Томић, Адам Шукало, проф. др Владимир Маринковић, Александар Мирковић, Милош Банђур, Угљеша Мрдић, Александар Марковић, проф. др Марко Атлагић и Сандра Божић (након чега се за реч јавио министар Синиша Мали).

Затим је председник закључио заједнички начелни претрес о предлозима закона из тачка од 1. до 5. дневног реда и обавестио да, с обзиром на то да на предлоге закона нису поднети амандмани, Народна скупштина ће, сагласно члану 160. став 3. Пословника, одлучивати само о предлозима закона у целини.

Првог дана рада, седница је завршена у 17 часова и 25 минута.

**Други дан рада – 25. новембар 2020. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 123 народна посланика, а применом електронског система за гласање утврђено је да је у сали присутан 151 народни посланика и да постоје услови за рад.

Председник је обавестио да је спречена да седници присуствује народни посланик Елвира Ковач.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Верољуб Арсић, Драгољуб Ацковић, Душан Бајатовић, Арђенд Бајрами, Надије Бећири, мр Игор Бечић, др Марко Богдановић, Славиша Булатовић, Анамарија Вичек, Никола Војиновић, Милимир Вујадиновић, Младен Грујић, проф. др Зоран Драгишић, Милован Дрецун, Владимир Ђукановић, Владан Заграђанин, Марко Зељуг, др Муамер Зукорлић, Марија Јевђић, мр Јадранка Јовановић, доц. др Михаило Јокић, Никола Јоловић, Братислав Југовић, Шаип Камбери, Ана Караџић, Нандор Киш, Јован Колунџија, Ђорђе Комленски, Стефан Кркобабић, Ненад Крстић, др Дарко Лакетић, Софија Максимовић, проф. др Предраг Марковић, Угљеша Марковић, Маја Мачужић Пузић, Милија Милетић, Ненад Митровић, Жарко Мићин, Наташа Михаиловић-Вацић, Марко Младеновић, Оливера Недељковић, Слађана Николић, проф. др Александра Павловић Марковић, Јован Палалић, др Балинт Пастор, Горан Пекарски, Мира Петровић, Милена Поповић, Мисала Праменковић, Марина Рагуш, Никола Радосављевић, Катарина Ракић, др Љубинко Ракоњац, Маријан Ристичевић, Весна Стјепановић, Миленка Субић, Иван Тасовац, Смиља Тишма, Соња Тодоровић, др Александра Томић, мр Славенко Унковић, др Емеше Ури, проф. др Јахја Фехратовић, Србислав Филиповић, Љиљана Кузмановић-Вујаковић и Војислав Вујић.

Председник је, сагласно члану 90. став 1. Пословника, обавестио да су позвани да седници присуствују: проф. др Зорана З. Михајловић, потпредседница Владе и министар рударства и енергетике, Синиша Мали, министар финансија, др Златибор Лончар, министар здравља, Ирена Вујовић, министар заштите животне средине, др Данијела Урошевић, вршилац дужности помоћника министра здравља, Филип Абрамовић, вршилац дужности помоћника министра заштите животне средине, Марко Благојевић, вршилац дужности директора Канцеларије за управљање јавним улагањима и Ана Триповић, директор Управе за јавни дуг у Министарству финансија.

Затим је Народна скупштина наставила рад и прешла на **заједнички начелни и јединствени претрес о предлозима закона из тачака од 6. до 12. дневног реда.**

Председник је, сагласно члану 157. став 2. и члану 170. став 1. Пословника, **отворио заједнички начелни и јединствени претрес о:**

**- Предлогу закона о потврђивању Споразума о зајму (Пројекат „Хитан одговор Републике Србије на COVID-19“) између Републике Србије и Међународне банке за обнову и развој**,

**- Предлогу закона о потврђивању Оквирног споразума о зајму LD 2053 (2020) између Банке за развој Савета Европе и Републике Србије за финансирање јавног сектора - подршка напорима Републике Србије на ублажавању пандемије COVID-19**,

**- Предлогу закона о потврђивању Оквирног споразума о зајму LD 2025 (2019) између Банке за развој Савета Европе и Републике Србије за програмски зајам - Енергетскa ефикасност у зградама централне власти**,

**- Предлогу закона о потврђивању Оквирног споразума о зајму LD 2026 (2019) између Банке за развој Савета Европе и Републике Србије за програмски зајам - Водоснабдевање и постројења за пречишћавање отпадних вода**,

**- Предлогу закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Рехабилитација система даљинског грејања у Србији, фаза V“**,

**- Предлогу закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Енергетска ефикасност у објектима јавне намене, фаза II“ и**

**- Предлогу закона о изменама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ**.

Уводно излагање о предлозима закона поднео је представник предлагача Синиша Мали, министар финансија.

У заједничком начелном и јединственом претресу учествовали су народни посланици: Драган Д. Марковић, председник Посланичке групе ЈЕДИНСТВЕНА СРБИЈА (ЈС), Бранимир Јовановић, председник Посланичке групе Социјалдемократска партија Србије, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чега је председавајући Радован Тврдишић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Ђорђе Дабић, представник Посланичке групе „Александар Вучић - за нашу децу“, Самир Тандир, Владан Глишић (поводом чијег излагања се за реч јавио министар Синиша Мали, реплицирао му је народни посланик Владан Глишић, а затим су међусобне реплике разменили народни посланици др Александар Мартиновић и Владан Глишић), Стефан Србљановић, Данијела Вељовић, Милица Дачић, Звонимир Стевић, Рајко Капелан, др Весна Ивковић, Биљана Јаковљевић, др Муамер Бачевац, Петар Весовић, Живота Старчевић, Милан Југовић, мр Ђорђе Косанић, Милица Обрадовић, Борис Бурсаћ, Оља Петровић, Небојша Павловић, Светлана Милијић и Виктор Јевтовић, након чега је председавајући одредио паузу у трајању од једног часа.

После паузе, седница је настављена у 15 часова и 30 минута.

\*

\* \*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народних посланика ради попуне упражњених посланичких места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народним посланицима Марини Мирковић, Мини Китановић и Николи Кожовићу, изабраним са Изборне листе АЛЕКСАНДАР ШАПИЋ - ПОБЕДА ЗА СРБИЈУ.

Затим су народни посланици Марина Мирковић, Мина Китановић и Никола Кожовић, као и народни посланик Драгомир Карић (коме је мандат верификован на Првој седници Народне скупштине Републике Србије у Дванаестом сазиву), сагласно члану 17. Закона о Народној скупштини, положили заклетву, након чега им је председник честитао на избору и пожелео успех у будућем раду.

\* \*

\*

У наставку заједничког начелног и јединственог претреса учествовали су народни посланици: Оливера Огњановић, Лука Кебара, Рајка Матовић, Немања Јоксимовић, Љиљана Малушић, Ненад Барош, Снежана Петровић, Небојша Бакарец, Миланка Јевтовић Вукојичић, Александар Мирковић, Братимир Васиљевић, Милош Банђур, Адам Шукало и проф. др Марко Атлагић, након чега се за реч јавио министар Синиша Мали.

Затим је председник закључио заједнички начелни и јединствени претрес о предлозима закона из тачака од 6. до 12. дневног реда и обавестио да, с обзиром на то да на Предлог закона из тачке 12. дневног реда нису поднети амандмани, Народна скупштина ће, сагласно члану 160. став 3. Пословника, одлучивати само о Предлогу закона у целини.

Другог дана рада, седница је завршена у 17 часова и 35 минута.

**Трећи дан рада – 26. новембар 2020. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 132 народна посланика, а применом електронског система за гласање утврђено је да су у сали присутна 154 народна посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА - од министра унутрашњих послова, од председника Владе и од председника Комисије за нестала лица, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од министра унутрашњих послова и Миленко Јованов, представник Посланичке групе „Александар Вучић - за нашу децу“ - од Републичког јавног тужиоца и од министра унутрашњих послова.

Председник је обавестио да је спречена да седници присуствује народни посланик Елвира Ковач.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Верољуб Арсић, Драгољуб Ацковић, Душан Бајатовић, Арђенд Бајрами, Надије Бећири, др Марко Богдановић, Славиша Булатовић, Никола Војиновић, Милимир Вујадиновић, Младен Грујић, проф. др Зоран Драгишић, Милован Дрецун, Владимир Ђукановић, Милан Ђурица, Владан Заграђанин, Крсто Јањушевић, доц. др Михаило Јокић, Братислав Југовић, Нандор Киш, Јован Колунџија, Ђорђе Комленски, Стефан Кркобабић, др Дарко Лакетић, Софија Максимовић, Угљеша Марковић, Јелена Мијатовић, Жарко Мићин, Наташа Михаиловић-Вацић, Марко Младеновић, Оливера Недељковић, Слађана Николић, Јован Палалић, Горан Пекарски, Милена Поповић, Мисала Праменковић, Марина Рагуш, Никола Радосављевић, др Љубинко Ракоњац, Маријан Ристичевић, Весна Стјепановић, хаџи Милорад Стошић, Миленка Субић, Иван Тасовац, Смиља Тишма, Соња Тодоровић, др Александра Томић, проф. др Јахја Фехратовић, Љиљана Кузмановић-Вујаковић, Војислав Вујић и Марина Мирковић.

Затим је Народна скупштина наставила рад и прешла на **заједнички јединствен претрес о предлозима одлука из тачака од 13. до 19. дневног реда.**

Председник је, сагласно члану 192. став 3. и члану 157. став 2. Пословника, отворио заједнички јединствени претрес o:

**- Предлогу одлуке о престанку функције члана Фискалног савета**, који је поднео Одбор за финансије, републички буџет и контролу трошења јавних средстава,

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**,који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1597/20 од 29. октобра 2020. године),

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1686/20 од 5. новембра 2020. године),

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група ЈЕДИНСТВЕНА СРБИЈА (ЈС),

**-** **Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група СПАС,

**- Предлогу одлуке о утврђивању састава Парламентарног одбора за стабилизацију и придруживање**, који је поднео председник Народне скупштине и

**- Предлогу одлуке о утврђивању састава сталних делегација Народне скупштине Републике Србије у међународним парламентарним институцијама**, који је поднео председник Народне скупштине.

Председник је, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова.

У заједничком јединственом претресу учествовали су народни посланици: Јанко Лангура, представник Посланичке групе „Александар Вучић - за нашу децу“, Милош Банђур (коме је реплицирала народни посланик Снежана Пауновић) и Милија Милетић, након чега је председник закључио заједнички јединствени претрес о предлозима одлука из тачака од 13. до 19. дневног реда.

Затим је Народна скупштина прешла на **јединствени претрес о   
20. тачки дневног реда - Предлогу одлуке о избору Повереника за заштиту равноправности.**

Председник је, сагласно члану 192. став 3. Пословника, отворио **јединствени претрес о** **Предлогу одлуке о избору Повереника за заштиту равноправности.**

Уводно излагање о предлогу Одлуке поднела је представник предлагача Јелена Жарић Ковачевић, народни посланик и председник Одбора за уставна питања и законодавство.

У јединственом претресу учествовали су народни посланици: Марија Јевђић, представник Посланичке групе ЈЕДИНСТВЕНА СРБИЈА (ЈС), др Муамер Бачевац, представник Посланичке групе Социјалдемократска партија Србије, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Сандра Божић, заменик председника Посланичке групе „Александар Вучић - за нашу децу“, Самир Тандир, Јасмина Каранац, др Драгана Баришић, Загорка Алексић, Миланка Јевтовић Вукојичић, Самира Ћосовић, Вук Мирчетић, Снежана Пауновић, Миодраг Линта, Дијана Радовић, Угљеша Мрдић, Миленко Јованов, Милија Милетић, Александар Мирковић и др Владимир Орлић.

Након тога је председник закључио јединствени претрес о Предлогу одлуке о избору Повереника за заштиту равноправности.

Затим је председник, сагласно чл. 27. и 205. Пословника, одредио паузу до 16,00 часова.

Након паузе, седница је настављена у 16 часова и 5 минута.

У складу са чланом 205. Пословника, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник је подсетио на одредбе Пословника које се односе на начин постављања посланичких питања.

Затим је председник, сагласно члану 87. став 5. Пословника, одредио четвртак, 26. новембар 2020. године, са почетком у 19 часова и 5 минута као Дан за гласање о тачкама дневног реда Четврте седнице Другог редовног заседања Народне скупштине Републике Србије у 2020. години.

Посланичка питања поставили су народни посланици: др Муамер Зукорлић – Ани Брнабић, председнику Владе, која је одговорила на постављено питање, а затим је народни посланик др Муамер Зукорлић коментарисао одговор и поставио допунско питање Ани Брнабић, председнику Владе и Синиши Малом, министру финансија, а на питања је одговорила председник Владе, након чега је народни посланик др Муамер Зукорлић коментарисао одговор, Шаип Камбери - Ани Брнабић, председнику Владе и Гордани Чомић, министру за људска и мањинска права и друштвени дијалог, одговорила је Гордана Чомић, министар за људска и мањинска права и друштвени дијалог, а затим је народни посланик Шаип Камбери коментарисао одговор и поставио допунско питање Ани Брнабић, председнику Владе, која је одговорила на питање, након чега је народни посланик Шаип Камбери коментарисао одговор, др Муамер Бачевац - Ани Брнабић, председнику Владе, која је одговорила на питање, а затим је народни посланик др Муамер Бачевац коментарисао одговор, Драган Д. Марковић - Ани Брнабић, председнику Владе и Небојши Стефановићу, потпредседнику Владе и министру одбране, који су одговорили на питања, а затим је народни посланик Драган Д. Марковић коментарисао одговоре и поставио допунско питање Небојши Стефановићу, потпредседнику Владе и министру одбране, који је одговорио на питање, а затим је народни посланик Драган Д. Марковић коментарисао одговор, Арпад Фремонд - Ани Брнабић, председнику Владе и Синиши Малом, министру финансија, одговор је дао Синиша Мали, министар финансија, а затим је народни посланик коментарисао одговор и поставио допунско питање Синиши Малом, министру финансија, који је дао одговор, након чега је народни посланик Арпад Фремонд коментарисао одговор, Ђорђе Милићевић - Маји Поповић, министру правде, Бранку Ружићу, првом потпредседнику Владе и министру просвете, науке и технолошког развоја и Новици Тончеву, министру без портфеља, који су одговорили на питања, а затим је народни посланик Ђорђе Милићевић коментарисао одговоре и поставио допунско питање Ани Брнабић, председнику Владе и Николи Селаковићу, министру спољних послова, који су одговорили на питања, након чега је народни посланик Ђорђе Милићевић коментарисао одговоре, Александар Марковић - Ани Брнабић, председнику Владе, Александру Вулину, министру унутрашњих послова и Маји Поповић, министру правде, одговорила је Ана Брнабић, председник Владе, затим је народни посланик коментарисао одговор и поставио допунско питање Марији Обрадовић, министру државне управе и локалне самоуправе, а одговоре су дале Ана Брнабић, председник Владе и Марија Обрадовић, министар државне управе и локалне самоуправе и Самир Тандир - Ани Брнабић, председнику Владе, која је одговорила на постављено питање, а затим је народни посланик Самир Тандир поставио допунско питање Ани Брнабић, председнику Владе, Александру Вулину, министру унутрашњих послова и др Златибору Лончару, министру здравља, а одговоре су дали Ана Брнабић, председник Владе и др Златибор Лончар, министар здравља, након чега је председник обавестио да је завршен део седнице који се односи на посланичка питања и захвалио се члановима Владе и народним посланицима на учешћу у раду.

Применом електронског система за гласање, утврђено је да су у сали присутна 163 народна посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда** – **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕСКОМ ПОСТУПКУ И ПОРЕСКОЈ АДМИНИСТРАЦИЈИ**

Народна скупштина је, већином гласова (од 174 присутна народна посланика, 166 је гласало за, а осам није гласало), усвојила Предлог закона о изменама и допунама Закона о пореском поступку и пореској администрацији, у целини.

**2. тачка дневног реда** – **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О РЕПУБЛИЧКИМ АДМИНИСТРАТИВНИМ ТАКСАМА**

Народна скупштина је, већином гласова (од 177 присутних народних посланика, 174 су гласала за, а три нису гласала), усвојила Предлог закона о изменама и допунама Закона о републичким административним таксама, у целини.

**3. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕЗИМА НА ИМОВИНУ**

Народна скупштина је, једногласно (од 179 присутних народних посланика, 179 је гласало за), усвојила Предлог закона о изменама и допунама Закона о порезима на имовину, у целини.

**4. тачка дневног реда – ПРЕДЛОГ ЗАКОНА О ИЗМЕНАМА И ДОПУНИ ЦАРИНСКОГ ЗАКОНА**

Народна скупштина је, већином гласова (од 179 присутних народних посланика, 178 је гласало за, а један није гласао), усвојила Предлог закона о изменама и допуни Царинског закона, у целини.

**5. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЦАРИНСКОЈ СЛУЖБИ**

Народна скупштина је, једногласно (од 179 присутних народних посланика, 179 је гласало за), усвојила Предлог закона о изменама и допунама Закона о царинској служби, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О ЗАЈМУ (ПРОЈЕКАТ „ХИТАН ОДГОВОР РЕПУБЛИКЕ СРБИЈЕ НА COVID-19“) ИЗМЕЂУ РЕПУБЛИКЕ СРБИЈЕ И МЕЂУНАРОДНЕ БАНКЕ ЗА ОБНОВУ И РАЗВОЈ**

Народна скупштина је, већином гласова свих народних посланика (од 179 присутних народних посланика, 177 је гласало за, а два нису гласала), усвојила Предлог закона о потврђивању Споразума о зајму (Пројекат „Хитан одговор Републике Србије на COVID-19“) између Републике Србије и Међународне банке за обнову и развој, у целини.

**7. тачка дневног реда – ПРЕДЛОГ ЗАКОНА О ПОТВРЂИВАЊУ ОКВИРНОГ СПОРАЗУМА О ЗАЈМУ LD 2053 (2020) ИЗМЕЂУ БАНКЕ ЗА РАЗВОЈ САВЕТА ЕВРОПЕ И РЕПУБЛИКЕ СРБИЈЕ ЗА ФИНАНСИРАЊЕ ЈАВНОГ СЕКТОРА - ПОДРШКА НАПОРИМА РЕПУБЛИКЕ СРБИЈЕ НА УБЛАЖАВАЊУ ПАНДЕМИЈЕ COVID-19**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о потврђивању Оквирног споразума о зајму LD 2053 (2020) између Банке за развој Савета Европе и Републике Србије за финансирање јавног сектора - подршка напорима Републике Србије на ублажавању пандемије COVID-19, у целини.

**8. тачка дневног реда – ПРЕДЛОГ ЗАКОНА О ПОТВРЂИВАЊУ ОКВИРНОГ СПОРАЗУМА О ЗАЈМУ LD 2025 (2019) ИЗМЕЂУ БАНКЕ ЗА РАЗВОЈ САВЕТА ЕВРОПЕ И РЕПУБЛИКЕ СРБИЈЕ ЗА ПРОГРАМСКИ ЗАЈАМ - ЕНЕРГЕТСКA ЕФИКАСНОСТ У ЗГРАДАМА ЦЕНТРАЛНЕ ВЛАСТИ**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о потврђивању Оквирног споразума о зајму LD 2025 (2019) између Банке за развој Савета Европе и Републике Србије за програмски зајам - Енергетскa ефикасност у зградама централне власти, у целини.

**9. тачка дневног реда – ПРЕДЛОГ ЗАКОНА О ПОТВРЂИВАЊУ ОКВИРНОГ СПОРАЗУМА О ЗАЈМУ LD 2026 (2019) ИЗМЕЂУ БАНКЕ ЗА РАЗВОЈ САВЕТА ЕВРОПЕ И РЕПУБЛИКЕ СРБИЈЕ ЗА ПРОГРАМСКИ ЗАЈАМ - ВОДОСНАБДЕВАЊЕ И ПОСТРОЈЕЊА ЗА ПРЕЧИШЋАВАЊЕ ОТПАДНИХ ВОДА**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о потврђивању Оквирног споразума о зајму LD 2026 (2019) између Банке за развој Савета Европе и Републике Србије за програмски зајам - Водоснабдевање и постројења за пречишћавање отпадних вода, у целини.

**10. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О ЗАЈМУ ИЗМЕЂУ KFW, ФРАНКФУРТ НА МАЈНИ („KFW“) И РЕПУБЛИКЕ СРБИЈЕ („ЗАЈМОПРИМАЦ“) КОЈУ ПРЕДСТАВЉА МИНИСТАР ФИНАНСИЈА ЗА ПРОЈЕКАТ „РЕХАБИЛИТАЦИЈА СИСТЕМА ДАЉИНСКОГ ГРЕЈАЊА У СРБИЈИ, ФАЗА V“**

Народна скупштина је, већином гласова свих народних посланика (од 179 присутних народних посланика, 176 је гласало за, а три нису гласала), усвојила Предлог закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Рехабилитација система даљинског грејања у Србији, фаза V“, у целини.

**11. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О ЗАЈМУ ИЗМЕЂУ KFW, ФРАНКФУРТ НА МАЈНИ („KFW“) И РЕПУБЛИКЕ СРБИЈЕ („ЗАЈМОПРИМАЦ“) КОЈУ ПРЕДСТАВЉА МИНИСТАР ФИНАНСИЈА ЗА ПРОЈЕКАТ „ЕНЕРГЕТСКА ЕФИКАСНОСТ У ОБЈЕКТИМА ЈАВНЕ НАМЕНЕ, ФАЗА II“**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о потврђивању Споразума о зајму између KfW, Франкфурт на Мајни („KfW“) и Републике Србије („Зајмопримац“) коју представља министар финансија за пројекат „Енергетска ефикасност у објектима јавне намене, фаза II“, у целини.

**12. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О РЕГУЛИСАЊУ ЈАВНОГ ДУГА РЕПУБЛИКЕ СРБИЈЕ ПО ОСНОВУ НЕИСПЛАЋЕНЕ ДЕВИЗНЕ ШТЕДЊЕ ГРАЂАНА ПОЛОЖЕНЕ КОД БАНАКА ЧИЈЕ ЈЕ СЕДИШТЕ НА ТЕРИТОРИЈИ РЕПУБЛИКЕ СРБИЈЕ И ЊИХОВИМ ФИЛИЈАЛАМА НА ТЕРИТОРИЈАМА БИВШИХ РЕПУБЛИКА СФРЈ**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог закона о изменама Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ, у целини.

**13. тачка дневног реда – ПРЕДЛОГ ОДЛУКЕ О ПРЕСТАНКУ ФУНКЦИЈЕ ЧЛАНА ФИСКАЛНОГ САВЕТА**

Народна скупштина је, већином гласова свих народних посланика (од 179 присутних народних посланика, 178 је гласало за, а један није гласао), усвојила Предлог одлуке о престанку функције члана Фискалног савета, у целини.

**14. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 179 присутних народних посланика, 178 је гласало за, а један није гласао), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1597/20 од 29. октобра 2020. године), у целини.

**15. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 179 присутних народних посланика, 179 је гласало за), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група СОЦИЈАЛИСТИЧКА ПАРТИЈА СРБИЈЕ (СПС) (број 02-1686/20 од 5. новембра 2020. године), у целини.

**16. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 180 присутних народних посланика, 177 је гласало за, а три нису гласала), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група ЈЕДИНСТВЕНА СРБИЈА (ЈС), у целини.

**17. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 180 присутних народних посланика, 178 је гласало за, а два нису гласала), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група СПАС, у целини.

**18. тачка дневног реда – ПРЕДЛОГ ОДЛУКЕ О УТВРЂИВАЊУ САСТАВА ПАРЛАМЕНТАРНОГ ОДБОРА ЗА СТАБИЛИЗАЦИЈУ И ПРИДРУЖИВАЊЕ**

Народна скупштина је, већином гласова свих народних посланика (од 180 присутних народних посланика, 179 је гласало за, а један није гласао), усвојила Предлог одлуке о утврђивању састава Парламентарног одбора за стабилизацију и придруживање, у целини.

**19. тачка дневног реда – ПРЕДЛОГ ОДЛУКЕ О УТВРЂИВАЊУ САСТАВА СТАЛНИХ ДЕЛЕГАЦИЈА НАРОДНЕ СКУПШТИНЕ РЕПУБЛИКЕ СРБИЈЕ У МЕЂУНАРОДНИМ ПАРЛАМЕНТАРНИМ ИНСТИТУЦИЈАМА**

Народна скупштина је, већином гласова свих народних посланика (од 180 присутних народних посланика, 178 је гласало за, а два нису гласала), усвојила Предлог одлуке о утврђивању састава сталних делегација Народне скупштине Републике Србије у међународним парламентарним институцијама, у целини.

**20. тачка дневног реда – ПРЕДЛОГ ОДЛУКЕ О ИЗБОРУ ПОВЕРЕНИКА ЗА ЗАШТИТУ РАВНОПРАВНОСТИ**

Народна скупштина је, већином гласова свих народних посланика (од 180 присутних народних посланика, 178 је гласало за, један против, а један није гласао), усвојила Предлог одлуке о избору Повереника за заштиту равноправности, у целини.

Председник је, у име народних посланика и у своје име, честитао Бранкици Јанковић, на избору за Повереника за заштиту равноправности и пожелео јој пуно успеха у раду.

Пошто је Народна скупштина обавила разматрање свих тачака дневног реда седнице и одлучивање о њима, председник Народне скупштине је, сагласно члану 102. Пословника, закључио Четврту седницу Другог редовног заседања Народне скупштине Републике Србије у 2020 години.

Седница је закључена у 19 часова и 20 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић